Anholt
        
         (slott i Tyskland)
Store norske leksikon,Kunst og estetikk,Arkitektur og landskap,Kirker, slott og gårder,Slott og palasser
Anholt er et slott i Tyskland, i Nordrhein-Westfalen, ved landsbyen Anholt nær grensen mot Nederland.
Slottet og hagen, som ligger på flere øyer i en sjø i elven Issel, tilhørte opprinnelig herrene til Sulen og fra 1674 fyrstene av Salm, fra 1701 fyrstene av Salm-Salm.Slottet består av et rundt tårn fra 1100-tallet og flere bygninger fra 1300- og 1400-tallet rundt en gårdsplass; ombygd i nederlandsk renessansestil fra midten av 1600-tallet. Det inneholder fyrstene av Salm-Salms store samlinger av antikviteter, gobeliner, 800 malerier med mer, særlig nederlandsk 1600-tallskunst. Les mer i Store norske leksikon slott